KIRJALLINEN KYSYMYS E-1470/01 esittäjä(t): Cristiana Muscardini (UEN) komissiolle. Oikeushallinnon takapajuisuus.



Virallinen lehti nro 350 E , 11/12/2001 s. 0165 - 0166



KIRJALLINEN KYSYMYS E-1470/01 esittäjä(t): Cristiana Muscardini (UEN) komissiolle (17. toukokuuta 2001) Aihe: Oikeushallinnon takapajuisuus Huolimatta asiasta vastaavan ministerin viime vuonna antamista lupauksista, että tammikuuhun 2001 mennessä tuomioistuimia pyyhkäisisi tietotekninen vallankumous, Milanon oikeusistuimen kirjaamo panee edelleen uudistusten myöhästymisen joulukuussa 2000 tapahtuneen tuomarien nimittämisen myöhästymisen tiliin. Uusi kämmenen levyinen, yhtenäinen rekisteri laadittiin edelleen käsin vielä kuukausi sitten, samaan tapaan kuin kymmenen vuotta aikaisemmin, jotta asianajajat voivat jälkikäteen etsiä hoitamiinsa oikeusjuttuihin liittyvää materiaalia osapuolten nimien ja oikeusjuttujen numeroiden mukaan. Lupausta tietotekniikan käyttöönotosta ei ole pidetty, ja paperiarkistot aiheuttavat oikeushallinnossa myöhästymisiä ja heikentävät kansalaisten mahdollisuuksia hakea oikeutta. Vaikka tuomioistuinten organisaatiosta vastaaminen ja niiden virkakoneistojen uudenaikaistaminen kuuluu valtioiden hallitusten toimialaan, 1. katsooko komissio, että osittain virkakoneistojen uudenaikaistamatta jättämisestä johtuvasta aikataulun myöhästymisestä aiheutuu vahinkoa kansalaisille, jotka joutuvat odottamaan kohtuuttoman pitkiä aikoja asioidensa käsittelyä? 2. Tämä tilanne johtaa epätasa-arvoiseen kohteluun ja ihmisoikeuksista piittaamattomuuteen ja siihen, että kansalaiset joutuvat kärsimään byrokratian organisatoristen ja teknisten uudistusten hitaudesta. Olisiko komission mielestä aiheellista kolmannen pilarin tavoitteiden saavuttamiseksi sovitulla tavalla kehottaa hallituksia ryhtymään välttämättömiin toimiin oikeushallinnon uudistamiseksi ja myöhästymisien aiheuttaman epätasa-arvoisen kohtelun hyvittämiseksi kansalaisille? António Vitorinon komission puolesta antama vastaus (19. heinäkuuta 2001) Komissio jakaa arvoisan parlamentin jäsenen huolen siitä, että oikeushallinnon viivästymiset aiheuttavat hankaluuksia kansalaisille. Komissio on tietoinen siitä, että oikeudenkäyntien hitaus tai oikeusjuttujen kirjaamisten viivästymiset vaikeuttavat oikeussuojan saatavuutta aivan kuten oikeudenkäyntien mutkikkuus tai niiden kustannuksetkin. Uuden tieto- ja viestintätekniikan parempi käyttö voisi ainakin osittain auttaa tässä ongelmassa. Esimerkiksi siviili- ja kauppaoikeuden alan oikeudellisen verkoston perustamisesta 28 päivänä toukokuuta 2001 tehdyssä neuvoston päätöksessä 2001/470/EY(1) mainitaan uusien tieto- ja viestintätekniikoiden käyttö helpottamassa oikeuden toimintaa. Komissio hallinnoi uusien tieto- ja viestintätekniikoiden erilaisia tutkimusohjelmia. Yksi niistä koskee tietoyhteiskunnan tekniikoita (IST-ohjelma) ja siinä on julkishallinnon sovelluksia koskeva osa-alue, joka voi olla sopiva oikeuslaitosta koskevien ehdotusten jättämiseksi. Jo nyt on olemassa ohjelma, E-COURT, jonka toiminta alkoi 1. kesäkuuta 2001 ja jossa pyritään käyttämään uusimpia tieto- ja viestintätekniikoita. Sillä pyritään tehostamaan ja parantamaan eurooppalaisen oikeuslaitoksen toimintaa. (1) EYVL L 174, 27.6.2001.